গুৱাহাটীৰ পশ্চিম প্ৰান্তৰ আজাৰা আৰক্ষী থানাৰ অন্তৰ্গত মাজিৰগাঁওত ব্ৰহ্মপুত্ৰৰ ঘাটত বিগত কিছুদিন ধৰি এটা চক্ৰই নিশাৰ ভাগত অবৈধ ভাৱে পলসুৱা মাটি খনন কৰি অহা আৰু সেই মাটি বিভিন্ন প্ৰান্তলৈশতাধিক ডাম্পাৰৰে সৰবৰাহ কৰি অঞ্চলটোৰ সাধাৰণ জনজীৱন ব্যাহত কৰা ঘটনাই বাসিন্দা সকলক ক্ষোভিত কৰি তুলিছে। আনহাতে অঞ্চলটোৰ সচেতন ৰাইজে অভিযোগ কৰা অনুসৰি, এই সন্দৰ্ভত স্থানীয় আৰক্ষী আৰু বন বিভাগৰ কাৰ্যালয়ক অৱগত কৰা স্বত্তেও ইটো বিভাগে সিটো বিভাগৰ বিষয় বুলি ৰহস্যজনক ভাবে গা এৰা দিয়া মনোভাৱহে পোষণ কৰিছে।